་ཧ་སྐོར་གསུམ། བསླབ་བཏུས། འདུལ་བ་མེ་ཏོག་
ཕྲེང་བརྒྱུད། བདེ་མཆོག་སྟོད་འགྲེལ། བྱམས་ཆོས་ལྔ། རིགས་པའི་ཚོགས། ལག་པའི་ཚད། རྨི་ལམ་ཡིད་
བཞིན་ནོར་བུ། ནང་དོན་རང་འགྲེལ་བཅས། སྤྱོད་འཇུག ཐོགས་མེད་བཀའ་འབུམ་རྣམས་ཀྱི་ལུང་རྣམས་
གསན། བསོད་ནམས་བཟང་པོ་ལས་བྱང་སའི་སེམས་བསྐྱེད་དང༌། དུས་འཁོར་དང༌། འདུས་པ་གཉིས་
མེད་རྣམ་རྒྱལ་གྱི་དབང་དང་ཚེ་དཔག་གྲུབ་རྒྱལ་མའི་རྗེས་གནང་རྣམས་གསན། ཞྭ་དམར་ཆོས་དཔལ་ཡེ་
ཤེས་དྲུང་ནས། དྭགས་པོ་བཀའ་འབུམ། རྒྱལ་བ་རྒྱ་མཚོ་སྐོར་གསུམ། མགོན་པོ་སྐོར་གསུམ་དང་སྒྲུབ་
520

སྐོར། མ་མོ་སྐོར་གསུམ་རྣམས་ཀྱི་ལུང༌དང༌། ཞལ་སྦྱོར་གྱི་དབང་བཞི་དང་ལྷ་མོའི་རྗེས་གནང༌། ཀརྨ་
པཀྴའི་བཀའ་འབུམ་ལས་ཕལ་ཆེར་དང༌། ཆོས་དྲུག་སྲས་མཁར་མ། ཕྱག་ཆེན་གངྒཱ་མ་སོགས་དང༌། ཀ་
ཁའི་དོ་ཧ། གཅོད་སྐོར། ཤྲཱི་སིདྷའི་དམར་ཁྲིད། ཨོ་རྒྱན་པ་དང༌། རས་ཆེན་ པ་ དང༌ ། དུས་མཁྱེན་རྣམ་
ཐར། དཔག་བསམ་འཁྲི་ཤིང༌། དཔའ་བོའི་སྐྱེས་རབས་སོ་བཞི་པ། ཇོ་བོའི་ཆོས་ཆུང་བརྒྱ་རྩ། ཕག་མོ་
དྲུང་མཛད་མ། མཁའ་སྤྱོད་བཀའ་འབུམ་རྣམས་ཀྱི་ལུང་དང༌། བདག་མེད་ལྷ་མོ་བཅོ་ལྔ་དང༌། འདུས་པ་
འཕགས་ལུགས་འགོས་དང་མར་པ་ནས་བརྒྱུད་པ། སྤྱན་རས་གཟིགས་པདྨ་རྒྱལ་པོ། དྲིལ་བུ་ལུས་དཀྱིལ།
ཕག་མོ་ཞལ་བཞི་མ། དཔལ་དུས་ཀྱི་འཁོར་ལོ་སྐུ་གསུང་ཐུགས་ཡོངས་རྫོགས་ཀྱི་དབང༌། རྫོགས་ཆེན་
རྒྱུད་བཅུ་བདུན་གྱི་ལུང་རྣམས་ཞུས། ཟླ་བ་དཔལ་རིན་པོ་ཆེ་ལས། རྩེ་མོ་རིགས་བསྡུས་ཀྱི་དབང་དང༌།
དཔལ་མཆོག་རིགས་བསྡུས། ཁམས་གསུམ་རྣམ་རྒྱལ། གཙུག་དགུ འཆི་འཇོམས། །རྡོར་དབྱིངས། དོན་
ཡོད་ཞགས་པ། རྣམ་སྣང་མངོན་བྱང༌། སྲུང་བ་ལྔའི་རིག་གཏད། བདེ་མཆོག་སྡོམ་འབྱུང༌། སྒྱུ་ཐོད་གདན་
གསུམ། དྲིལ་ཆུང་ལྷ་ལྔ། རིགས་ཀྱི་འཇིག་རྟེན་མགོན་པོ། སྤྱན་རས་གཟིགས་པདྨ་དྲྭ་བ། སྒྲོལ་མ་ལུས་
དཀྱིལ། འདུས་ པ་ ཞབས་ ལུགས། འདུས་ པ་ སྤྱན་ རས་ གཟིགས། ཕྱག་ རྡོར་ འཁོར་ ཆེན། གདོང་ དྲུག་
རྣམས་ཀྱི་དབང་དང་སྒྲོན་གསལ་གྱི་ལུང་རྣམས་གསན། དེ་དུས་ཀརྨར་དགེ་ལུགས་ཀྱི་སྔགས་ཆོག་མང་དུ་
བཙུགས་ནས་སྒྲུབ་མཆོད་བྱེད་པའི་གྲལ་དབུར་ཕེབ་པ་ན་དྲུང་རིན་པོ་ཆེ་ནས་འདི་འདྲ་དགོས་དོན་ཅི་
གསུངས་པར་ངེད་རང་གི་ཡིག་ཆ་མི་འདུག་པས་ཡིན་ཞུས་པས་ཡིག་ཆ་ངས་བརྩམ་པས་ཆོག་གསུངས་
ནས་རྡོ་རྗེ་དབྱིངས་ཀྱི་སྒྲུབ་དཀྱིལ་སྡོམ་པ་ལུས་དཀྱིལ་གྱི་སྒྲུབ་ཐབས། རྡོ་རྗེ་རྣལ་འབྱོར་མའི་སྒྲུབ་ཐབས་
སོགས་བཀའ་འབུམ་ན་བཞུགས་པ་རྣམས་བརྩམས་པར་མཛད། མགོན་པོའི་རྔ་འཆམས་དང་དབྱངས་
སོགས་ལྷག་པའི་ལྷས་གནང་བཞིན་གསར་དུ་མཛད། དེ་ནས་ཟུར་མང་རྩི་རྒྱུད། རོང་པོ་པར་ཐང་སོགས་
སུ་ཕེབས། དེ་ཕྱོགས་ཀྱི་མི་དང་མི་མིན་ཐམས་ཅད་བཏུལ། དེ་ནས་ལྷ་དང་མཁའ་འགྲོས་ལུང་བསྟན་ཏེ་ཙཱ་
རིར་ཕེབས། དེ་ ཡང་ ། ཀརྨ། ངོམ་རྣམ་ རྒྱལ་ སྒང་ ། ཤ་ རོང་ ཁང་ སར་ དགོན། · པོ་ཏོ་དགོན། བླ་ དགོན།
།
དཔལ་འབར་ལ་སོགས་ཆོས་སྡེ་རྣམས་སུ་ཆོས་གསུངས་པའི་ཚེ་མེ་ཏོག་གི་ཆར་བབས། དེ་ནས་ཉང་ལུང་
བརྒྱུད་ཀོང་པོར་ཕེབས། རྣམ་ཐོས་ཀྱི་རི་བོར་བདག་འཇུག་གི་ཚེ། ཚེ་དཔག་མེད་ཞལ་གཟིགས། གཏོར་
ཆོག་གི་སྐབས་རྒྱལ་ཆེན་བཞི་ཡང་གཟིགས། སེར་བ་དང་ལུང་ནག་སོགས་ལ་སྡིག་མཛུབ་གཏད་པས་ཞི།
521

ཞྭ་དམར་ཆོས་དཔལ་ཡེ་ཤེས་ལས་གཙོ་བོར་ཡི་དམ་ཆོས་སྐྱོང་གི་སྐོར་སོགས་གསན། དགུང་ལོ་དགུ་པ་
འབྲུག་ལོར་འོལ་ཁ་བཀྲ་ཤིས་ཐང་དུ་མཁན་ཆེན་བསོད་ནམས་བཟང་པོ། བཀའ་བཞི་པ་རཏྣ་བྷ་དྲ། ཆོས་
ཀྱི་རྒྱལ་མཚན། དད་པའི་དགེ་འདུན་བཅས་པའི་དབུས་སུ་རབ་ཏུ་བྱུང༌། ཆོས་གྲགས་དཔལ་བཟང་པོར་
མཚན་ གསོལ། མཁན་ བསོད་ ནམས་ བཟང་ པོའི་ དྲུང་ ནས། ་དུས་ འཁོར་ གསུང་ དབང་ ། གཉིས་ མེད་
རྣམ་རྒྱལ་གྱི་དབང་དང་སེམས་བསྐྱེད་སོགས་ཞུས་སླད་ནས་བསྙེན་རྫོགས་ཀྱི་མཁན་པོ་ཡང་ཞུས་པས་
ཕྱིས་དགུང་ལོ་ཚིགས་ཚང་དུ་ཉེ་བར་གསེར་ཡིག་པ་ཞིག་གི་ཉེ་གནས་ཀྱིས་སྤྲུལ་པའི་
བཞེས་གནང་མོད།
སྐུ་བསྙེན་རྫོགས་ བསྒྲུབ་ཟིན་ ཞེས་ རྫུན་ཞུས་པས་ཞལ་ངོ་ ནག་ཏིང་ གིས་ སོང་སྟེ་ཞག་གསུམ་ནས་སྐུ་
གཤེགས་པར་སྣང༌། དྭགས་ལ་སྒམ་པོར་ཕེབས། ཙཱ་རིའི་རྒྱ་མཚོ་སྒང་དུ་ཕེབས་པའི་ཚེ། མགོན་པོ་ལྕམ་
དྲལ་ཞལ་གཟིགས། དགེ་འདུན་རྣམས་ལ་ཐུབ་པའི་སྐྱེས་རབས་དང༌། ཕྱག་ཆེན་ཆོས་དྲུག་སོགས་ཀྱིས་
ཆོས་འཁོར་བསྐོར། ཙཱ་རིའི་གནས་སྐོར་ལ་ཕེབས། རྡོ་རྗེ་ཕག་མོའི་གླིང༌། ལྷ་མོའི་ཕོ་བྲང༌། ཐུགས་རྗེས་
ཆེན་པོ་གཙོ་འཁོར་གསུམ། སློབ་དཔོན་པདྨ་བྱམས་པ་ཆོས་འཁོར་སོགས་གནས་གསར་རྣམས་ཕྱེས། རྡོ་
རྗེ་ཕག་མོ་ཞལ་གཟིགས་བསྟོད་པ་མཛད། བཀྲ་ཤིས་ལྗོངས་སུ་དགྲ་བཅོམ་པ་དྲི་མེད་འོད་ཟེར་གྱིས་ལུང་
བསྟན་ནས་ཚེ་དཔག་མེད་ཀྱི་མངོན་རྟོགས་བརྩམ། རྒྱ་མཚོ་སྒང་དུ་ཆོས་ཀྱི་བློ་གྲོས་བཙུན་མོར་བཅས་པ་
དང༌། བདེ་མཆོག་དང༌། འཇམ་དབྱངས་ཞལ་གཟིགས་ནས་བསྟོད་པ་མཛད། སྒྲོལ་མ་དང༌། དྭགས་པོ་
རིན་པོ་ཆེ་དང་ཐུབ་པ་ཞལ་གཟིགས་བསྟོད་པ་མཛད། གནས་ལུང་དུ་ཕག་མོས་ལུང་བསྟན་ཅིང་གདམས་
ངག་གནང༌། འཕྲག་ཡུལ་དུ་པདྨ་མཁའ་འགྲོས་རྗེས་སུ་བཟུང༌། རྒྱལ་འཛིང་དུ་གུ་རུ་ལྷ་དར་གྱི་ཁང་པ་
གཙང་པོ་ཆེས་ཉེ་བ་ཕྱག་ནས་མཛད་པས་བཟློག་པར་མཛད། རྒྱ་ལར་ནག་པོ་ཆེན་པོ་དང༌། ཡེ་གང་དུ།
སྒྲོལ་དཀར༌དང༌ ། གནས་ སྒོ་ འདིང༌པོ་ཆེར་སློབ་དཔོན་པདྨ་དང༌། མར་ཁུ་ཐང་དུ། རྟ་མགྲིན་ནག་པོ།
སྒྲོལ་དཀར། རྡོ་རྗེ་རྣལ་འབྱོར་མ། འོད་དཔག་མེད་རྣམས་དང༌། བཟང་སྣར་རྒྱལ་བ་རྒྱ་མཚོ་ལྷ་ལྔ། ཀོང་
པོར་སྟག་ཁྲོམ་དུ་བ་དན་གྱི་རྩེར་མཁའ་འགྲོ་སྡེ་ལྔ། ཏཻ་ལོ་པ། བི་མ་ལ། མི་ལ་རས་པ་གཙོ་འཁོར་གསུམ།
ཌོམྦི་པ་སྟག་ལ་ཆིབས་པ་བཙུན་མོར་བཅས། ས་ར་ཧ་གཙོ་འཁོར་གསུམ། དམ་པ་སངས་རྒྱས། ཚེམ་བུ་
པ། བིཛྲ་པ་བཙུན་མོར་བཅས་པ། རས་ཆེན་པ་དང་སྤོམ་བྲག་པ། རྡོ་རྗེ་འཆང་དང༌། དུས་མཁྱེན་གཡུང་
སྟོན་པ་རྨ་བྱ་དུ་མས་མཆོད་པ་རྣམས་ཞལ་གཟིགས། སྔོན་གྱི་སྤྱོད་ཚུལ་དུ་མ་ཐུགས་ལ་ཤར་ཏེ། དེ་དག་གི་
522

རྒྱུ་མཚན་དྲུང་རང་ཉིད་ཀྱིས་མཛད་པའི་རྣམ་ཐར་ལས་འདི་སྐད། སྔོན་བྱུང་བསྐལ་པ་འདི་ཉིད་ལ། །ཞེས་
སོགས་ཡུལ་འཁོར་སྐྱོང་དང༌། དྲང་སྲོང་དགའ་བྱེད་དང་། དྲང་སྲོང་དཀའ་ཐུབ་ཅན་དང༌། ཡང༌། འདས་
པའི་སྐྱེས་རབས་རྒྱ་མཚོ་སོགས་མང་པོ་གསུངས། སེངྒེ་རྫོང་དུ་སྒྲོལ་མ་གཙོ་འཁོར་གསུམ། པང་ཕུག་ཏུ་
སློབ་དཔོན་པདྨ་དང་རྡོ་རྗེ་ཤུགས། དཔང་ཕུག་ཏུ་ས་ར་ཧ། སློབ་དཔོན་པདྨ། དམ་པ་སངས་རྒྱས་རྣམས་
ཞལ་གཟིགས་པ་སོགས་དང༌། རྡོ་རྗེ་ཕག་མོས་པདྨ་རཱ་གའི་བུམ་པས་དབང་བསྐུར་བ་དང༌། མཐིང་མཚོར་
བེར་ནག་ཅན་ལ་ཆོས་སྐྱོང་མང་པོས་བསྐོར་བ་དང༌། དུང་མཚོར་དཔལ་ལྷ་མོ་ལ་མ་མོ་དུ་མས་བསྐོར་བ་
དང༌། ཕྲིན་ལས་མཚོ་བཞིར་ཌཱ་ཀི་རིགས་བཞི་འཁོར་དང་བཅས་པ་དང༌། གཏིང་ཟབ་ཕུག་ཏུ་བདེ་མཆོག་
ལ་དཔའ་བོ་ཉེར་བཞིས་བསྐོར་བ་དང་། ཕག་མོ་དབུ་བཅད་མ། བདེ་མཆོག་འཇམ་རྡོར། འདུས་པ་འཇམ་
རྡོར། ནག་པོ་ཆེན་པོ། མཻ་ཏྲི་མཁའ་སྤྱོད། བདེ་མཆོག་དཀར་པོ། རྡོ་རྗེ་རྣལ་འབྱོར་མ་ལྷ་ལྔ། མཁའ་སྤྱོད་
དམར་མོ། ཤེས་རབ་གསལ་བྱེད། རྡོ་རྗེ་གཞོན་ནུ་རྡོར་སེམས་ཡབ་ཡུམ། དུས་འཁོར། འཇམ་དཔལ་ཡེ་
ཤེས་སེམས་དཔའ། མཁའ་འགྲོ་རྒྱ་མཚོ། སེངྒེ་སྒྲ། རྡོ་རྗེ་ཕག་མོ་ཕག་གདོང་ཆེན་མོ། དབང་དུ་བྱེད་པའི་
སྒྲོལ་མ། མཆོད་རྟེན་སྒོ་མང་དང་ཁྲུས་རྫིང་ ཕུག་ཏུ་རྡོ་རྗེ་རྣལ་འབྱོར་མ་རྣམས་ཞལ་གཟིགས། མངོན་
དགར་རྡོ་རྗེ་མཁའ་འགྲོས་བྱིན་གྱིས་བརླབས་ནས་གདམས་པ་གནང༌། ཨོ་རྒྱན་པ་དང༌། མཁའ་སྤྱོད་པ་
གཟིགས། དབུས་ཀྱི་ས་ཆ་འབྲང་རྒྱས་ཐང་དུ། གོང་མའི་གདན་འདྲེན་གསེར་ཡིག་པ་སྟོང་ཕྲག་བཞི་ཙམ་
གྱིས་མཇལ། གསེར་དངུལ་གོས་དར་སོགས་འབུལ་བ་རྒྱ་ཆེན་ཕུལ་དེ་དག་ཆོས་དང་ཟང་ཟིང་གིས་ཚིམས་
པར་མཛད། ནགས་ཕུར་སྒྲོལ་མ་ལྷ་ལྔ་ཞལ་གཟིགས། སོག་པ་མདོར་སྡེ་འཁྲུག་ཆེན་པོ་བསྡུམ། སྙེ་བོར་
ཕེབས། སྒྲོལ་དཀར་ ཞལ་ གཟིགས་ མཁའ་ འགྲོ་ མ་ མང་ པོས་ གར་ བྱེད་ པའང་གཟིགས། གསའ་ཕུར་
ཕེབས། བདེ་མཆོག་རིགས་བརྒྱད་གཟིགས། རྒྱ་མཚོ་སྒང་དུ་འཇམ་དབྱངས་དཀར་པོ་དང༌། ཕག་མོ། ནཱ་
རོ་པ་གཙོ་འཁོར་གསུམ་རྣམས་ཞལ་གཟིགས། གཞན་ཡང་རྣམ་ཐར་ནོར་བུ་རབ་བརྩེགས་དང༌། ཡོན་
ཏན་རིན་ཆེན་མི་ཟད་གཏེར་དང༌། རྒྱས་པའི་མཚོ་སྐྱེས་རྣམས་ལས་འདི་རིགས་ཤིན་ཏུ་རྒྱས་པར་གསུངས་
སོ། །ཉང་པོ་ཁོ་མདར་ཕེབས། ཀླུ་སྒྲུབ་ཡབ་སྲས་དང༌། ཕག་མོ་དབུ་བཅད་མ་ཞལ་གཟིགས། རེ་རྒྱབ་ཏུ་
ཕེབས། རྟ་མགྲིན་ཞལ་གཟིགས། མཚུར་ཕུར་དཔལ་མགོན་པོ་དངུལ་གྱི་མེ་ལོང་འཛིན་པ་དང་ལྷ་མོ་
གདུགས་དཀར་ཞལ་གཟིགས། ལྷ་ས་ཇོ་བོའི་དྲུང་དུ་ཀུན་མཁྱེན་རོང་པོ་སོགས་སྐྱ་སེར་ཁྲི་ཕྲག་མང་པོར་
523

ཟབ་རྒྱས་ཀྱི་ཆོས་འཁོར་བསྐོར།
ཀུན་མཁྱེན་རོང་སྟོན་ཤིན་ཏུ་དད་དེ་རང་གི་གཟིགས་སྣང་དང་མཐུན་
པར། སྟེང་ན་ལྷ་ཡི་གདུགས་དཀར་ལེགས་བཟུང་ཞིང་སོགས་བསྟོད་པ་མཛད། སྤྲུལ་པའི་སྐུས་ཀྱང་ཚུར་
ལ་གཞུང་ལུགས་དང་མན་ངག་དུ་མ་གསན་པས་ང་ལ་སངས་རྒྱས་སློབ་མར་ཡོད་པ་ཡིན་ཞེས་སེངྒེའི་སྒྲ་
ཆེན་པོ་བསྒྲགས་པར་མཛད། སྣ་འབར་དུ་ཌོམྦི་ཧེ་རུ་ཀ་ཞལ་གཟིགས། ཡང་མཚུར་ཕུར་ནག་པོ་ཆེན་པོ་
དང་དབྱངས་ཅན་མ་ཞལ་གཟིགས་ནས་བསྟོད་པ་མཛད། དུས་འཁོར་དང༌། མགོན་པོ་འབྲུག་ལ་ཆིབས་
པས་གཏོར་མ་གསོལ་བ་དང༌། རལ་གྲི་བསྣམས་པ་གཟིགས། གནམ་མཚོ་དང་ནམ་ར་སོགས་སུ་ཕེབས།
རོང་པོ་དང་མི་ཉག་གི་འཁྲུག་པ་བསྡུམ། སྟག་ལུང་དུ་འདུས་སྡེར་ཆོས་གསུངས་པའི་ཚེ་མེ་ཏོག་གི་ཆར་
བབས། རྔོད་དུ་ཕེབས། དམ་ཅན་དང་ཞིང་སྐྱོང་གི་ ཕྲིན་ལས་བསྒྲུབ་པར་ཁས་བླངས། སོ་རིར་ཕག་མོ་
དོན་གྲུབ་མ་ཞལ་གཟིགས། རྣམ་ཐོས་ཀྱི་རི་བོར་ཁ་དོག་སྣ་ཚོགས་པའི་ནམ་མཁའ་ལྡིང་དང་ཞོ་ཁར་
འཇམ་ དཔལ་ཚེ་ བདག་ ཞལ་གཟིགས། སྙེ་ བོར་ཕེབས། ཚེ་ དཔག་ མེད་ དཀར་ པོ་ དང་ ། སྤྲིན་ ས་ ལར་
མཁའ་འགྲོ་རྒྱ་མཚོ་དཔའ་གཅིག་དང་གཡུ་མཚོར་གདུགས་དཀར་དང་རྣལ་འབྱོར་ནམ་མཁའ་དབུ་ཐོག་ཏུ་
རིན་པོ་ཆེའི་གདུགས་ཡོད་པ་དང༌། རྡོ་རྗེ་རྣམ་འཇོམས་དཀར་པོ་ལ་ལྷ་མོ་བཅུ་དྲུག་ཏིང་ཤག་བརྡུང་བས་
བསྐོར་བ་གཟིགས། ལྷོ་རོང་དུ་ཕེབས་ནས་དེ་ཕྱོགས་ཀྱི་གདུལ་བྱ་རྣམས་ཆོས་དང༌། ཟང་ཟིང་གིས་ཚིམས་
པར་མཛད། བསྟན་བཅོས་འགྱུར་རོ་ཚལ་གོས་དར་གྱི་ན་བཟའི་ཐུམ་བཅས་བཞེངས། ངོམ་སྒང་རྣམ་རྒྱལ་
སྒང་དུ་ཕག་མོ་སེར་མོ་རྒྱན་སྤངས་པ་གཟིགས། ཀརྨ་དགོན་དུ་ཕེབས། སྐྱ་སེར་མང་པོར་ཆོས་ཀྱི་འཁོར་
ལོ་བསྐོར། ཟུར་མང་དགོན་དུ་འཁོར་ལོ་བདེ་མཆོག་ཞལ་གཟིགས། སྒྲོལ་མ་ལྷ་ཁང་དུ་སྒྲོལ་མ་ལྗང་གུ་
ཞལ་གཟིགས་ནས་བསྟོད་པ་མཛད། དེར་མི་ལ་རས་པ་ཞལ་གཟིགས་ནས་བསྟོད་པའང་མཛད། སླར་
ཀརྨར་ཕེབས། རང་བྱུང་རྒྱལ་མོ་དང༌། རྡོ་རྗེ་གཏུམ་པོ་ཞལ་གཟིགས་ནས་བསྟོད་པ་མཛད། འབྲོང་དུར་རྗེ་
ཉིད་འཁོར་ལོ་བདེ་མཆོག་ནམ་མཁའ་ཁེངས་པར་སྤྲུལ་ནས་འགྲོ་བ་འདུལ་བའི་སྒྱུ་འཕྲུལ་མཐའ་ཡས་པ་
བསྟན། ཕྱག་རྡོར་གྱིས་སྤྱི་བོར་ས་ཆེན་ཀུན་སྙིང་བཞུགས་པ་གཟིགས། ཤར་ཕྱོགས་སྤུངས་རིར་འཇིག་
རྟེན་དབང་ཕྱུག་དཔའ་བོ་མཁའ་འགྲོ་ཆོས་སྐྱོང་བསམ་གྱིས་མི་ཁྱབ་པས་བསྐོར་བ་གཟིགས། དེར་རྟ་
མཆོག་ཐུགས་དྲིལ་ཞལ་གཟིགས་ནས་སྒྲུབ་ཐབས་མཛད། འདི་བདེ་ཆེན་གླིང་པའི་རྟ་ཕྱག་ཁྱུང་གསུམ་གྱི་
སྒྲུབ་ ཐབས་ དང་ གཅིག་ པར་ འདུག ཀཾ་པོ་གནས་ནང་དུ་ཕེབས། ཆོས་ འཁོར་རྒྱ་ ཆེར་ བསྐོར། མཁའ་
524

འགྲོ་གླིང་དུ་ཕག་མོ་སེར་མོ་ཕྱག་མཐའ་ཡས་པ་དང་ཆོས་ཁྲི་ཐང་དུ་མགོན་པོ་དར་སྣ་ཚོགས་ཀྱི་བ་དན་
བསྣམས་པ་ཞལ་གཟིགས། སྤང་ཕུག་ཏུ་ས་ར་ཧ་རིག་མ་གཉིས་དང་བཅས་པ་ཞལ་གཟིགས། དེར་ལྭ་བ་
པ་ཞལ་གཟིགས། ལེ་ཐང་དུ་ཕེབ་ཚེ་རབ་སྒང་གི་གཞི་བདག་རྣམས་ཀྱིས་བསུ་བ་གཟིགས། འགོམ་སྒང་
དུ་བཅོམ་ལྡན་འདས་མ་གདུགས་དཀར་མོ་ཅན་ཞལ་གཟིགས། ཛ་ལནྡྷ་རར་ཕེབས། མཁས་གྲུབ་འཇམ་
དབྱངས་གྲགས་པའི་བུ་ཆེན་རྣམས་ཀྱིས་གསེར་དངུལ་སོགས་འབུལ་ཆེན་བསྟབས། ཕྱག་དྲུག་པ་ཞལ་
གཟིགས། ཀྵེ་ཏྲ་པཱ་ལས་ཁོ་བོ་འཇ